DA Den Europæiske Unions Tidende C 287/9

Domstolens dom (Tredje Afdeling) af 12. juli 2012 — Association Kokopelli mod Graines Baumaux SAS (anmodning om præjudiciel afgørelse fra Cour d’appel de Nancy — Frankrig)

(Sag C-59/11) (1)

(Landbrug - direktiv 98/95/EF, 2002/53/EF, 2002/55/EF og 2009/145/EF - gyldighed - grøntsager - salg på det nationale marked af grøntsagsfrø, der ikke er opført på den fælles sortsliste over grøntsagsarter - manglende overholdelse af ordningen med forudgående tilladelse til markedsføring - den internationale traktat om plantegenetiske ressourcer for fødevarer og landbrug - proportionalitetsprincippet - friheden til at oprette og drive egen virksomhed - frie varebevægelser - ligebehandling)

2012/C 287/14

Processprog: fransk

Den forelæggende ret

Cour d’appel de Nancy

Parter i hovedsagen

Sagsøger: Association Kokopelli

Sagsøgt: Graines Baumaux SAS

Sagens genstand

Anmodning om præjudiciel afgørelse — Cour d’appel de Nancy — gyldigheden af Rådets direktiv 98/95/EF af 14. december 1998 om ændring med hensyn til konsolidering af det indre marked, genetisk modificerede plantesorter og plantegenetiske ressourcer af direktiv 66/400/EØF, 66/401/EØF, 66/402/EØF, 66/403/EØF, 69/208/EØF, 70/457/EØF og 70/458/EØF om handel med bederoefrø, frø af foderplanter, sædekorn, læggekartofler, frø af olie- og spindplanter og grøntsagsfrø og om den fælles sortsliste over landbrugsplantearter (EFT 1999 L 25, s. 1), af Rådets direktiv 2002/53/EF af 13. juni 2002 om den fælles sortsliste over landbrugsplantearter (EFT L 193, s. 1), af Rådets direktiv 2002/55/EF af 13. juni 2002 om handel med grøntsagsfrø (EFT L 193, s. 33), og af Kommissionens direktiv 2009/145/EF af 26. november 2009 om visse undtagelser med henblik på godkendelse af grøntsagslandracer og -sorter, der traditionelt har været dyrket i særlige områder og regioner og er truet af genetisk erosion, og af grøntsagssorter, der er uden egentlig kommerciel produktionsværdi, men som er udviklet med henblik på dyrkning under særlige forhold, og om handel med frø af de pågældende landracer og sorter, navnlig under hensyn til proportionalitetsprincippet, lighedsprincippet og princippet om frie varebevægelser, samt de forpligtelser, der følger af den internationale traktat om plantegenetiske ressourcer på fødevare- og landbrugsområdet (EUT L 312, s. 44) — salg på det nationale marked af grøntsagsfrø og frø, der ikke er opført på den fælles sortsliste over grøntsagsarter — manglende overholdelse af den nationale ordning med forudgående tilladelse til markedsføring, der anses som restriktiv — illoyal konkurrence eller tilsidesættelse af proportionalitetsprincippet, lighedsprincippet og princippet om frie varebevægelser

Konklusion

Gennemgangen af det forelagte spørgsmål har intet frembragt, som kan rejse tvivl om gyldigheden af Rådets direktiv 2002/55/EF af 13. juni 2002 om handel med grøntsagsfrø og Kommissionens direktiv 2009/145/EF af 26. november 2009 om visse undtagelser med henblik på godkendelse af grøntsagslandracer og -sorter, der traditionelt har været dyrket i særlige områder og regioner og er truet af genetisk erosion, og af grøntsagssorter, der er uden egentlig kommerciel produktionsværdi, men som er udviklet med henblik på dyrkning under særlige forhold, og om handel med frø af de pågældende landracer og sorter.

(1) EUT C 120 af 16.4.2011.